《偈颂一百零二首》
宋代·释慧远

建山徐廷干，三请谭般若。
未跨浮山门，一时说了也。
更开破天口，塞破太虚空。
潭南湘之北，赵州西院东。
掷下金刚圈，更饶栗棘蓬。
百千万亿个，吞跳无有穷。
幸有当阳险崖句，山僧不敢重下注。
月裹麒麟笑揭天，泥牛拔断珊瑚树。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。